EkBass/fiwiki-20250220-pages-articles huggingface dataset:
Jouko Joentausta

Jouko Juhani Joentausta (s. 31. elokuuta 1952 Ikaalinen) on suomalainen toimittaja, joka on työskennellyt 1970-luvulta alkaen vasemmistolaisten työväenlehtien palveluksessa. Syksyllä 2008 Joentausta valittiin Vasemmistoliiton äänenkannattaja Kansan Uutisten päätoimittajaksi. Hän jäi eläkkeelle kesällä 2015. Joentausta oli vuodet 1987–1997 uutistoimisto Demokraattisen Lehdistöpalvelun (DLP) päätoimittaja.Risto Korhonen: Jouko Joentausta KU:n päätoimittajaksi (Kansan Uutiset 29.9.2008) Joentausta oli ensimmäisen kerran Kansan Uutisten palveluksessa kesätoimittajana vuonna 1974. Vuonna 1976 hän sai lehdestä vakituisen paikan, ja nousi myöhemmin muun muassa uutis- ja toimituspäälliköksi. Vuonna 2004 Joentausta toimi puoli vuotta Kansan Uutisten vt. päätoimittajana Yrjö Raution erottua. Vakituiseksi päätoimittajaksi siirtyessään Joentausta oli lehden toimituspäällikkö. Joentausta on koulutukseltaan yhteiskuntatieteiden maisteri Tampereen yliopistosta 1976. Hän on naimisissa vuodesta 1978 sosiaalityöntekijä Ulla Kyröviidan kanssa, perheessä on kaksi lasta. Joentausta harrastaa muun muassa raveja. ==Lähteet== Luokka:Suomalaiset päätoimittajat Luokka:Vasemmistoliiton poliitikot Luokka:Vuonna 1952 syntyneet Luokka:Elävät henkilöt
Nick Winter

Anthony William "Nick" Winter (25. elokuuta 1894, Brocklesby, Australia - 6\. toukokuuta 1955 Pagewood, Australia) oli australialainen yleisurheilija, kolmiloikan olympiavoittaja Pariisissa 1924. Pariisin olympialaisten aikaan Winter oli jo lähes 30-vuotias, poikkeuksellisen iäkäs tuon ajan yleisurheilijaksi. Kolmiloikkakilpailua johti pitkään Argentiinan Luis Brunetto tuloksella 15,425, kunnes Winter viimeisellä yrityksellään hyppäsi maailmanennätyksen 15,525. Ennen viimeistä hyppyään hän oli kolmantena ensimmäisellä kierroksella hyppäämällään tuloksella 15,13, edellään Brunetton lisäksi edellinen olympiavoittaja Vilho Tuulos. Hänen ennätyksensä ennen olympialaisia oli vain 15,15. Winterin tekniikkaa pidettiin puuttellisena, hän otti ainoastaan 20 metrin vauhdin mutta korvasi nopeuden puutteen raa'alla voimalla. Maailmanennätys ja kultamitali olivat hänelle itselleenkin yllätyksiä, etukäteen hän oli arvellut pystyvänsä korkeintaan tulokseen 15,30 ja Tuuloksen voittavan varmasti. Erillisen karsinnan jälkeen Winter valittiin Amsterdamin olympialaisiin, mutta siellä hän ei selvinnyt finaaliin. Vielä vuonna 1930 hän voitti Australian mestaruuden tuloksella 14,40 ja tuli kaksi vuotta myöhemmin toiseksi. Tämän jälkeen hän lopetti kilpauransa. Sittemmin Winter kärsi alkoholiongelmasta. Hän kuoli häkämyrkytykseen kotonaan toukokuussa 1955. ==Lähteet== Luokka:Australialaiset kolmiloikkaajat Luokka:Australialaiset olympiavoittajat Luokka:Vuonna 1894 syntyneet Luokka:Vuonna 1955 kuolleet
Gustaf Lindblom

Gustaf "Topsy" Lindblom (3. joulukuuta 1891 - 26\. huhtikuuta 1960) oli ruotsalainen yleisurheilija, kolmiloikan olympiavoittaja Tukholmassa 1912. Lindblom edusti IFK Norrköpingiä ja rikkoi vuonna 1912 Ruotsin ennätyksen kolmesti, ensin tuloksin 14,42 ja 14,45, sitten olympialaisissa 14,76. Se riitti kultamitaliin, mutta myöhemmin Lindblom ei enää pystynyt vastaaviin tuloksiin. Urheilu-uransa jälkeen Lindblom kirjoitti nimimerkillä Top Idrottsbladetiin. Hän toimi myös Ruotsin nyrkkeilyliiton pääsihteerinä ja ammattilaisnyrkkeilijä Olle Tandbergin managerina. ==Lähteet== Luokka:Ruotsalaiset kolmiloikkaajat Luokka:Ruotsalaiset olympiavoittajat Luokka:Vuonna 1891 syntyneet Luokka:Vuonna 1960 kuolleet
Italianratsuhevonen

Italianratsuhevonen on Italiasta kotoisin oleva hevosrotu. == Ominaisuudet == Sen säkäkorkeus on 152-170 cm. Kaunis ja sopusuhtainen pää, pitkä ja hyvärakenteinen kaula, vahva keskipitkä selkä, lihaksikas takaosa, laskeva lautanen, pitkät ja sirot jalat. == Historia == Italialaiset hevostenkasvattajat halusivat kehittää ratsun, joka olisi luotettava ja yhteistyöhaluinen, mutta myös tyylikkään näköinen ja sisukas. Italianratsuhevonen polveutuu sardinianhevosta, sisilianangloarabista, maremmanhevosesta, salernonhevosesta ja sanfarellonhevosesta. Luokka:Italialaiset hevosrodut Luokka:Lämminveriset
Paahde

Paahde () on Louis Sacharin vuonna 1998 julkaistu nuortenromaani. Kirjan suomennoksen on tehnyt Jaana Kapari ja sen on kustantanut Otava vuonna 2001. Kirja sai muun muassa Newbery-mitalin vuonna 1999 ja National Book Awardin nuortenkirjailijoille vuonna 1998. Vuonna 2003 Paahteesta ilmestyi Andrew Davisin ohjaama samanniminen elokuvasovitus. == Juoni == Jos kirjan lukee ajatuksella, se on kuin palapeli, joka ratkeaa vähitellen. Kirja kertoo pojasta nimeltä Stanley Yelnats, jonka elämää varjostaa kirous. Kirouksen on aiheuttanut hänen isoisänsä isoisä, josta käytetään kirjassa nimitystä ”kelvoton-kurja-mätämuna-sikavaras-isoisoisoisä”. Kirouksen seurauksena sukulinja kirotusta henkilöstä alaspäin kohtaa jatkuvaa epäonnea. Esimerkiksi Stanleyn isoisän isä tienasi valtavan omaisuuden osakekaupoilla, mutta menetti koko omaisuutensa postivaunun ryöstössä. Stanleyn päähän tippuvat taivaalta baseball-kengät, joiden hän uskoo tuovan ratkaisun hänen isänsä kokeiluun. Isä yrittää keksiä uusiokäyttöä lenkkitossuille. Stanleyn kulkiessa kotiin poliisi ajaa hänen ohitseen ja pidättää hänet epäiltynä kenkien varastamisesta. Kengät oli tarkoitus huutokaupata, sillä ne kuuluivat aiemmin Clyde Livingstonille, kuuluisalle baseball-pelaajalle. Tuomari pitää Stanleyn rikosta erityisen paheksuttavana, koska kengistä saatavilla rahoilla oli tarkoitus ostaa kodittomille ruokaa ja vaatteita. Stanley saa valita, tuomitaanko hänet nuorisovankilaan vai Greenjärven leirille. Tuomion pituudeksi määrätään puolitoista vuotta. Stanley pitää leirille menoa hauskana ajatuksena, mutta aina ei käy niin kuin odottaisi. Leirillä häntä kohdellaan huonosti. Päivän tärkein tehtävä on aina kaivaa 1,5 metriä syvä ja leveä kuoppa lähistöllä sijaitsevaan kuivuneeseen järvenpohjaan. Leiri sijaitsee texasilaisella hiekka-aavikolla. Pian Stanleylle paljastuu, että kaivamisen perimmäisenä tarkoituksena on löytää Kate Barlow -nimisen rikollisen aavikolle hautaama aarre. Vaikka Stanleyta kiusataan koulussa ja hänellä ei ole ystäviä, hän saa leirillä nopeasti uusia ystäviä. Zero vaikuttaa mielenkiintoiselta ja tuntuu tietävän jotakin Stanleyn ”varkaudesta”. Kirjassa nivoutuvat yhteen aika ennen järven kuivumista ja nykyaika. Pian Zero karkaa leiriltä ja Stanley lähtee etsimään häntä. Poikien matka muuttuu yhä jännittävämmäksi ja pian he huomaavat kuinka mennyt aika vaikuttaa nykypäivään. He löytävät kukkulan, jossa kasvaa sipuleita ja josta Stanleyn isoisän isä löysi aikanaan turvan jouduttuaan Kate Barlowin ryöstön kohteeksi. Kirjan lopussa Stanley ja Zero löytävät aarteen, jota he eivät joudu luovuttamaan rangaistusleirin pitäjille vaan saavat pitää sen, koska siinä lukee Stanley Yelnatsin nimi – nimi, joka on hänen suvussaan kulkenut isältä pojalle. ==Lähteet== Luokka:Yhdysvaltalaiset romaanit Luokka:Vuoden 1998 kirjat Luokka:Seulonnan keskeiset artikkelit
Von Öller

von Öller on ruotsalainen aatelissuku. Suvun aatelointi tapahtui 1683. Kantaisä Johan von Öller oli kotoisin Etelä-Saksasta. Ainoastaan porvarillinen osa suvusta on vielä elossa Suomessa ja Ruotsissa. Luokka:Ruotsin aateli
Tionyylikloridi

Tionyylikloridi (SOCl2) on rikin, hapen ja kloorin muodostama hyvin reaktiivinen molekyyliyhdiste. Joutuessaan veden kanssa kosketuksiin, se reagoi kiivaasti ja hajoaa suolahapoksi ja rikkidioksidiksi Tionyylikloridista käytetään myös nimityksiä tionyylidikloridi, rikkioksikloridi, sulfinyylikloridi ja rikkikloridioksidi == Valmistus == Yleensä tionyylikloridia valmistetaan rikkitrioksidin ja rikkidikloridin reaktiolla :SO3 \+ SCl2 → SOCl2 \+ SO2 Muita tapoja valmistaa ainetta ovat muun muassa :SO2 \+ PCl5 → SOCl2 \+ POCl3 :SO2 \+ Cl2 \+ SCl2 → 2 SOCl2 :SO3 \+ Cl2 \+ 2 SCl2 → 3 SOCl2 == Käyttö == Tionyylikloridia voidaan käyttää useiden yhdisteiden kuten lääkkeiden, hyönteisten torjunta-aineiden ja erilaisten materiaalien valmistamiseen. Sillä on myös käyttöä litiumparistoissa elektrolyyttinä. Myös orgaanisessa kemiassa tionyylikloridilla on useita sovellutuksia. Yhdistettä käytetään usein muiden yhdisteiden klooraukseen. Karboksyylihapoista saadaan asyylikloridiyhdisteitä, kun happo reagoi tionyylikloridin kanssa. : Alkoholien reaktiossa syntyy alkyyliklorideja sisäisellä nukleofiilisella liittymisreaktiolla : == Turvallisuus == Tionyylikloridi on hengitysteitä ärsyttävää. Pitkäaikaisesta altistumisesta voi seurata keuhkopöhö. Iholle tai silmiin joutuessaan aine voi aiheuttaa vakaviakin syöpymisvammoja. Tionyylikloridin vaikutuksista ympäristön tilaan ei ole paljoa tutkittu. Sen hydrolyysituotteet ovat happamia ja voivat näin aiheuttaa esim. veden pH-arvon alentumista. == Lähteet == == Aiheesta muualla == *PubChem Luokka:Kloridit Luokka:Rikkiyhdisteet
GeForce 4 -sarja

GeForce4 on neljännen sukupolven näytönohjain näytönohjainvalmistaja Nvidialta. GeForce4 näytönohjaimista on kaksi (2) eri mallia: high endiä edustava Ti päätteinen ja budjetille sopivampaa edustava MX sarja, joka itse asiassa perustui vanhaan GeForce2-tekniikkaan. Näytönohjaimet julkaistiin vuonna 2002. Näytönohjaimet tukivat DirectX 7.1 ja DirectX 8.0-rajapintoja. == GeForce 4 Ti== GeForce 4Ti (NV25) julkaistiin vuoden 2002 huhtikuussa. Käytännössä näytönohjain oli GeForce 3 näytönohjain parannetuilla ominaisuuksila. Näytönohjain oli muuten sama, mutta sen ytimen ja muistien kellotaajuutta oli korotettu nopeuslisän aikaansaamiseksi. Ainoa suurempi muutos oli uudistettu muistikontrolleri, joka tunnettiin nimellä Lightspeed Memory Architecture II. Näytönohjain tuki myös laitteistokiihdytettyä antialiasointia ja DVD:n toistoa. == Tunnettuja ongelmia == Monessa tapauksessa oli käynyt niin että näytönohjaimen tuuletin oli pysähtynyt mikä oli johtanut sen ylikuumenemiseen ja käyttöjärjestelmän pysähtymiseen ylikuumenemisen seurauksena. Lisää ongelmia seurasi näytönohjaimen itsensä tukiessa Pixel Shader 1.1 määrityksiä mutta ajurit eivät milloinkaan tukeneet Pixel Shader 1.1:tä. ==Lähteet== Luokka:Nvidia Luokka:Grafiikkasuorittimet
GeForce 3 -sarja

GeForce 3 (koodinimi NV20) oli Nvidian kolmannen sukupolven GeForce grafiikkasuoritin (GPU).http://www.anandtech.com/show/742 == Ohjelmoitavat shaderit ja muut uudet ominaisuudet == Ensimmäinen GeForce 3 piiri julkaistiin vuonna 2001 vain kolme kuukautta sen jälkeen kun Nvidia oli ostanut konkurssikypsän 3dfx:n. Ensimmäinen suuri muutos verrattuna edellisten sukupolvien näytönohjaimiin GeForce 3:ssa oli ohjelmoitavat verteksi- ja pikseliliukuhihnat. Nopeuslisää toi myös Z-puskurointi, joka poisti kuvasta ihmiselle näkymättömiä pikseleitä parantaen näin suorituskykyä. GeForce 3:n suorituskyky oli huomattavasti parempi kuin edellisen sukupolven GeForce 2 GTS, ATI RADEON DDR ja 3dfx:n Voodoo 5 -näytönohjainsarjojen. (sisältäen Voodoo 6000 sarjan) Seuraavat mallit Nvidia julkaisi lokakuussa 2001 lähes samanaikaisesti kun ATI julkaisi omat huippunäytönohjaimensa Radeon 8500 ja 7500 mallit. Ti500 näytönohjaimessa (Nvidia) oli korkeammat muistin ja GPU:n kellotaajuudet (240 GPU/ 250 DDR) ja se dominoi markkinoita pitkän aikaa. ==Lähteet== Luokka:Nvidia Luokka:Grafiikkasuorittimet
Polykrates (sofisti)

Polykrates (, ; 300-luku eaa.) oli antiikin kreikkalainen sofisti ja reettori. Hän opetti Ateenassa ja myöhemmin Kyproksella. Polykrates kirjoitti retorisia puheita aiheista, jotka voidaan nähdä paradoksaalisina: ylistyksen (enkomion) Klytaimnestralle, antiikin femme fatalelle; syytekirjelmän Sokrateelle (Sokrateen syyte), jonka kuolemantuomiota oli yleisesti alettu pitää vääränä; sekä ylistyksen Busirikselle, joka oli epäinhimillisyydestään tunnettu Egyptin myyttinen kuningas. Sen lisäksi hän kirjoitti puheita esimerkiksi hiiristä ja ruukuista. Isokrates hyökkäsi voimakkaasti Busirikselle osoitettua ylistystä vastaan omassa Busiris-nimisessä teoksessaan, joka on edelleen säilynyt. Dionysios Halikarnassoslainen luonnehti Polykrateen tyyliä kylmäksi, karkeaksi ja hienostumattomaksi. == Lähteet == Luokka:Antiikin kreikkalaiset reettorit Luokka:Sofistit
Laugh Now, Cry Later

__NOTOC__ Laugh Now, Cry Later on rap-artisti Ice Cuben seitsemäs studioalbumi, joka julkaistiin 6. kesäkuuta 2006. Albumi oli Ice Cuben ensimmäinen sooloalbumi kuuteen vuoteen. Albumi myi avausviikollaan 144,000 kappaletta ja myi lopulta kultaa. == Kappaleet == == Arvostelut == * About.com: About.com: Album review * Allmusic: Allmusic review * Rolling Stone: Rolling Stone: Album review == Listasijoitukset == Lista Sijoitus Billboard 200 #4 Top R&B;/Hip-Hop Albums #2 Top Rap Albums #2 UK R&B; Albums Chart #11 UK Albums Chart #152 == Lähteet == Luokka:Ice Cuben albumit Luokka:Vuoden 2006 albumit
Postinkantaja

Postinkantaja (postinjakaja, aiemmin myös postiljooni tai posteljooni) on postinjakelua suorittava henkilö. Tyypillisiä asiakkaille jaettavia lähetyksiä ovat erilaiset kirjeet, lehdet ja paketit. Suomessa postinjakelua hoitaa Posti Group. Sen postinkantajien työhön kuuluu tyypillisesti erilaista postin lajittelua, päivän postin kokoamista (järkevässä jakelujärjestyksessä, sidottuihin nippuihin tai erityisiin autojakelussa käytettyihin laatikoihin) ja itse jakelutyötä. Työhön saattaa kuulua myös esimerkiksi kirjeiden kääntämistä osoitteenmuutoksen tehneiden asiakkaiden osalta. Varsinainen jakelu suoritetaan yleensä autolla, pyörällä tai jakelukärryjen kanssa kävellen. == Postinkantajia fiktiossa == * Pate (hahmo televisiosarjassa Postimies Pate) * Posteljooni (hahmo televisiosarjassa Muumilaakson tarinoita) * Päähenkilö elokuvassa The Postman – tulevaisuuden sanansaattaja == Lähteet == == Aiheesta muualla == * Postinjakajalla maisemat vaihtuvat , Itella Luokka:Logistiikka-alan ammatit Luokka:Postiliikenne
Helen Masters

Helen Masters (s. 1964) on englantilainen näyttelijä. Hän on tullut tunnetuksi Cornwalliin sijoittuvasta televisiosarjasta Wycliffe, jossa hän näytteli 31 jaksossa rikostarkastaja Lucy Lanea. Hänen esimiestään Charles Wycliffeä näytteli Jack Shepherd ja työtoveria, rikostarkastaja Kerseytä Jimmy Yuill. Helen Masters on valmistunut näyttelijäksi 1985 ja keskittynyt pääasiassa teatteriinluettu 30.10.2008 . Hänellä on aviomies John ja 1998 syntynyt poika Charlie, jota hän odotti jo Wycliffeä filmattaessa. Hän asuu Lontoossaluettu 30.10.2008. Hänet tavataan myös Charles Shyerin historiallisessa rikoselokuvassa The Affair of the Necklace vuodelta 2001. Lisäksi hänellä on vierailuosia eri TV-sarjoissa kuten Holby Cityn sairaala, The Savages sekä Midsomerin murhat. ==Lähteet== ==Aiheesta muualla== *Helen Masters IMDb:ssa Luokka:Englantilaiset näyttelijät Luokka:Vuonna 1964 syntyneet Luokka:Elävät henkilöt
Shi Jian

Shi Jian on kiinalainen teknologiakoesatelliittien perhe. Ensimmäinen satelliitti laukaistiin 3. maaliskuuta 1971. Satelliitit tunnetaan länsimaissa nimillä Shi Jian, Shijian, SHIJIAN ja SJ. Kun 25. lokakuuta 2008 SHIJIAN-6E (SJ-6E) ja SHIJIAN-6F (SJ-6F) satelliitit laukaistiin Pitkä Marssi 4B-kantoraketilla Taiyuanin laukaisukeskuksesta, länsimaisen avaruusmedian välittämä mielikuva oli "super secret"http://www.spaceflightnow.com/news/n0810/25china/, vaikka kyse on Kiinan kannalta rutiinitoiminnalta. Satelliitit mittaavat Maan lähiavaruuden säteilyolosuhteita. ==Satelliitit== Satelliitit http://www.skyrocket.de/space/space.html * SJ 1 - 3.3.1971 * SJ 2 - 19.9.1981 * SJ 2A - 19.9.1981 * SJ 2B - 19.9.1981 * SJ 4 - 8.2.1994 * SJ 5 - 10.5.1999 * SJ 6 - erilaisia teknologiakokeita ** SJ 6A - 9.9.2004 ** SJ 6B - 9.9.2004 ** SJ 6C - 24.10.2006 ** SJ 6D - 24.10.2006 ** SJ 6E - 25.10.2008 ** SJ 6F - 25.10.2008 * SJ 7 - tiedot puuttuvat * SJ 8-mikrogravitaatiota tutkiva satelliitti - 9.9.2006 * SJ 10 - tiedot puuttuvat * SJ 11 - 12.11.2009 * SJ 12 - 15.6.2010. Satelliitin rakensi Shanghai Academy of Spaceflight Technology. http://www.space.com/missionlaunches/china-launches-new-research- satellite-100617.html ==Lähteet== Luokka: Satelliitit
War & Peace Vol. 1 (The War Disc)

War & Peace Vol. 1 (The War Disc) on rap-artisti Ice Cuben viides sooloalbumi joka julkaistiin syyskuussa 1998. Suomi räppäri Steen1 on käyttänyt kappaleen "Ghetto Vet" -biittiä "Terapiaa"-kappaleellaan. Kappale löytyy Monelt ne tulee -mixtapen lisäksi Steenin Ajatusrikoksia-kokoelma-albumilta. ==Kappalelista== # "Ask About Me" - 3:06 (Tuottanut T-mix) # "Pushin' Weight" (mukana Mr. Short Khop) - 4:35 # "Dr. Frankenstein" (mukana Mr. Short Khop) - 4:54 # "Fuck Dying" (mukana Korn) - 4:03 # "War & Peace" 3:18 # "Ghetto Vet (mukana Mack 10 & Mr. Short Khop)" 5:05 # "Greed" - 4:29 # "MP" - 0:49 # "Cash Over Ass" - 4:21 # "The Curse of Money" (mukana Mack 10) - 3:39 # "The Peckin' Order" - 3:21 # "Limos, Demos & Bimbos" (mukana Mr. Short Khop) - 3:51 # "Once Upon A Time In The Projects 2" - 3:05 # "If I Was Fuckin' You" (mukana Mr. Short Khop & K-Mac) - 3:28 # "X-Bitches" - 4:59 # "Extradition" - 4:38 # "3 Strikes You In" - 4:34 # "Penitentiary" - 4:12 ==Singlejen listasijoitukset== Vuosi Kappale Listasijoitukset Billboard Hot 100 Hot R&B;/Hip-Hop Singles & Tracks Hot Rap Singles 1998 "Pushin' Weight" #26 #12 #1 1999 "Fuck Dying'" - - - Luokka:Ice Cuben albumit Luokka:Vuoden 1998 albumit
Koiramäen joulukirkko

Koiramäen joulukirkko on vuonna 1997 ilmestynyt Mauri Kunnaksen lastenkirja, jonka tuotto lahjoitettiin Tyrvään Pyhän Olavin kirkon jälleenrakentamiseen. Kunnaksen perhe tuli paikalle kirkon tulipalon jälkeen ja järkyttyi syvästi. He kokivat, että oli kuin vainolainen olisi riehunut kotikylässä.Mauri Kunnas, artikkeli Valitut Palat joulukuu 1997 Seuraavalla viikolla Kunnas oli Otavassa neuvottelemassa toimitusjohtaja Leena Majander-Reenpään kanssa seuraavasta kirjastaan, jolloin kirkon kohtalo tuli puheeksi. Kunnas kysyi, voisiko yhtiö painaa vaikka hänen piirtämänsä joulukortin kirkon rakennusrahaston hyväksi. Toimitusjohtaja ehdotti, että ehdittäisiin tehdä jopa pieni kirjakin. Kunnas innostui ajatuksesta ja tuloksena oli tarina koiraperheen joulukirkkomatkasta. Vuonna 2006 kirjasta ilmestyi uudistettu painos. == Lähteet == Luokka:Vuoden 1997 kirjat Luokka:Mauri Kunnaksen lastenkirjat Luokka:Joulukertomukset
War & Peace Vol. 2 (The Peace Disc)

War & Peace Vol. 2 (The Peace Disc) on rap-artisti Ice Cuben kuudes sooloalbumi joka julkaistiin vuonna 2000. Albumi sijoittui avausviikolla sijalle kolme Billboard 200 listalla. Albumi alkaa singlekappaleella "Hello" jossa mukana ovat vanhat N.W.A. -artistit Dr. Dre ja MC Ren. ==Kappalelista== # # # # # # # # # # # # # # # # # # ==Albumin listasijoitukset== Vuosi Albumi Listasijoitukset Billboard 200 Top Rap/R&B; Albums 2000 War & Peace Vol. 2 (The War Disc) #3 #1 == Singlet == * "Until We Rich" (1999) * "You Can Do It" (2000) * "Hello" (maaliskuu 2000) == Arvosteluita == * Allmusic: * Rolling Stone: * Soundi: == Lähteet == Luokka:Ice Cuben albumit Luokka:Vuoden 2000 albumit
Lethal Injection

Lethal Injection on rap-artisti Ice Cuben neljäs studioalbumi, joka julkaistiin 7. joulukuuta 1993. Albumi on myynyt platinaa. ==Kappalelista== *Alkuperäinen julkaisu #"Shot (Intro)" - (0:54) #"Really Doe" - (4:28) #"Ghetto Bird" - (3:50) #"You Know How We Do It" - (3:52) #"Cave Bitch" - (4:17) #"Bop Gun (One Nation)" (mukana George Clinton) - (11:05) #"What Can I Do?" - (4:50) #"Lil Ass Gee" - (4:04) #"Make It Ruff, Make It Smooth" (mukana K-Dee) - (4:23) #"Down for Whatever" - (4:39) #"Enemy" - (4:50) #"When I Get to Heaven" - (5:00) *2003 uusintajulkaisu bonuskappaleilla* #"Shot (Intro)" - (0:54) #"Really Doe" - (4:28) #"Ghetto Bird" - (3:50) #"You Know How We Do It" - (3:52) #"Cave Bitch" - (4:17) #"Bop Gun (One Nation)" (mukana George Clinton) - (11:17) #"What Can I Do?" - (4:39) #"Lil Ass Gee" - (4:04) #"Make It Ruff, Make It Smooth" (mukana K-Dee) - (4:23) #"Down for Whatever" - (4:39) #"Enemy" - (4:50) #"When I Get to Heaven" - (5:03) #"What Can I Do? [Westside Remix]" - (4:27)* #"What Can I Do? [East Side Remix]" - (4:46)* #"You Know How We Do It [Remix]" - (4:23)* #"Lil Ass Gee [Eerie Gumbo Remix]" -(5:21)* ==Samplet== Really Doe *"You Gotta Believe" by The Pointer Sisters *"Lick the Balls" by Slick Rick You Know How We Do It *"The Show Is Over" by Evelyn King Bop Gun (One Nation) *"One Nation Under A Groove" by Funkadelic Lil' Ass Gee *"La Di Da Di" by Slick Rick ja Doug E. Fresh When I Get to Heaven *"Inner City Blues" by Marvin Gaye Ghetto Bird *"Funky Worm" by Ohio Players ==Albumin singlet== "Really Doe" *Julkaistu: 1993 *B-puoli: "My Skin Is My Sin" "You Know How We Do It" *Julkaistu: 1994 *B-puoli: "2 'N The Morning" "Bop Gun (One Nation)"' *Julkaistu: 1994 *B-puoli: "Down For Whatever" ==Albumin listasijoitukset== Vuosi Albumi Listasijoitukset Billboard 200 Top R&B;/Hip Hop Albums 1993 Lethal Injection #5 #1 ==Singlejen listasijoitukset== Vuosi Kappale Listasijoitukset Billboard Hot 100 Hot R&B;/Hip-Hop Singles & Tracks Hot Rap Singles 1993 "Really Doe" #54 #30 #3 1994 "You Know How We Do It" #30 #21 #5 1994 "Bop Gun (One Nation)" #23 #37 #6 Luokka:Ice Cuben albumit Luokka:Vuoden 1993 albumit
Dinli

Dinli Metal Industrial Co. Ltd on taiwanilainen mönkijöitä valmistava yhtiö, joka on perustettu elokuussa 1983. Yhtiö aloitti toimintansa valmistamalla moottorien osia ajoneuvoihin Kaakkois-Aasian markkinoille. Saamiensa kokemusten myötä yhtiö päätti laajentaa toimintaansa, ja ensimmäinen sen valmistama mönkijä tuli Aasian markkinoille 1996. Suuri tekninen kehitysaskel tapahtui toukokuussa 2003, kun Dinli Metal fuusioitui yhdysvaltalaisen Cannondale -mönkijävalmistajan kanssa. Cannondale oli joutunut rahoitusvaikeuksiin ja Dinli Metal osti Pohjois-Amerikassa nopeasti mainetta saaneen Cannondalen mönkijätuotannon sekä patentit. Yhtiön brändiksi muodostui Dinli Metal. Perusteellisten testien ja joulukuussa 2003 EU:n myöntämän CE- sertifikaatin jälkeen päämarkkina-alueeksi kohdistui Eurooppa. Toukokuussa 2006 valmistui tehdas nro 2 (23140m²). Marraskuussa 2007 valmistui tehdas nro 3 (27000m²). Dinli kehitteli 700 cm³ moottoria ensimmäiseen isoon nelivetomönkijäänsä, jonka tuotanto alkoi syyskuussa 2008. Mönkijä kulkee mallinimellä DL-700 Centhor ja sitä maahantuo Suomeen Motor Power Finland Oy. Luokka:Taiwanilaiset yritykset
Josef Nikl

Josef Nikl (s. 10. huhtikuuta 1990) on tšekkiläinen riistamaaliampuja ja nuorten maailmanmestari. Nikl saavutti nuorten sarjassa MM-kilpailuissa Plzeňissä 2008 ja Zagrebissa 2006 kaksi kultaa, kaksi hopeaa ja kolme pronssia. Aikuisten sarjassa hän on saavuttanut kaksi hopeaa ja pronssin. ==Lähteet== * * Luokka:Tšekkiläiset ampujat Luokka:Vuonna 1990 syntyneet Luokka:Elävät henkilöt
Bianka Keczeli

Bianka Keczeli (s. 23. tammikuuta 1988 Keszthely) on unkarilainen riistamaaliampuja ja nuorten maailmanmestari. Keczeli on saavuttanut MM- kilpailuissa Zagrebissa 2006 ja Plzeňissä 2008 kolme kultaa, yhden hopea ja kaksi pronssia. ==Lähteet== * * * Luokka:Unkarilaiset ampujat Luokka:Vuonna 1988 syntyneet Luokka:Elävät henkilöt
Mårten Westerlund

Mårten Westerlund (s. 19. toukokuuta 1989 Inkoo) on suomalainen riistamaaliampuja. Westerlund on saavuttanut MM-kilpailuissa Plzeňissä 2008 ja Heinolassa 2009 nuorten joukkuekilpailuissa yhden kullan ja neljä hopeaa. Lisäksi hän on saavuttanut EM-kilpailuissa Plzeňissä 2008 nuorten joukkuekultaa ja pronssia. ==Lähteet== * * Luokka:Suomalaiset ampujat Luokka:Vuonna 1989 syntyneet Luokka:Elävät henkilöt
Kauppakeskus Rajalla – På Gränsen

Kauppakeskus Rajalla På Gränsen on Suomen ja Ruotsin rajalla Torniossa sijaitseva kauppakeskus, joka avattiin 30. lokakuuta 2008. Kauppakeskus sijaitsee kuitenkin kokonaisuudessaan Suomen puolella (tilanne heinäkuussa 2019). Sen takaseinustalta on valtakunnanrajalle noin 10 metriä. Kauppakeskuksessa toimii noin 40 yritystä: muun muassa hypermarket, erikoisliikkeitä ja ravintoloita. Rakennuksessa on kolme kerrosta, joista pohjakerros on kokonaan pysäköintialuetta. Kauppakeskuksen omistaa työeläkevakuutusyhtiö Varma ja sen rakentajana toimi ruotsalainen rakennusyhtiö NCC. Kauppakeskus on osa Tornion ja Haaparannan yhteishanketta kaupunkien keskustojen yhdistämiseksi. == Liikkeet ja palvelut == ===Kahvilat ja ravintolat=== * Hesburger * Pancho Villa Express * Picnic * Rax Buffet * Robert’s Coffee * Subway * Espresso House === Kauneus ja terveys === * AITO hyvän olon kauppa * Instrumentarium * Terveystalo * Tornion 1. Apteekki * Kauneusstudio Maria * KICKS * Nissen * Parturi-Kampaamo Konehuone === Muoti ja asusteet === * Carlings * Cubus * Dressmann * Gina Tricot * Glitter * H&M; * Jack & Jones * Kultajousi * Lindex * Vero Moda * La Perle * Muotihuone ===Palvelut=== * Alexandria Pankkiiriliike * Habita * NJC (Töihin Rekrytoija) * Rajalla Autopesu * Nuortentalo Aaltonen ===Päivittäistavarat ja tavaratalot=== * Alko * K-Citymarket === Sisustaminen ja kodin tarvikkeet === * Gigantti * Normal * Pentik ===Viihde ja vapaa-aika=== * Bio Rex Tornio * DNA Kauppa * Telia Kauppa Lähde == Lähteet == == Aiheesta muualla == * Kauppakeskuksen verkkosivut Luokka:Tornion kauppa- ja ostoskeskukset Luokka:Haaparannan kunta Luokka:Ruotsin ja Suomen raja Luokka:Varma
Assamin pommi-iskut 2008

Intian Assamin osavaltiossa tapahtui sarja pommi-iskuja 30. lokakuuta 2008, kun jopa 21 pommia räjäytettiin siviilikohteissa. Pommit tappoivat 88 ihmistä ja haavoittivat vähintään 500:aa. Pommit, joita uskotaan olleen jopa 21, räjähtivät muun muassa toreilla vilkkaimpaan kaupanteko-aikaan. Pommit oli ajastettu räjähtämään noin viiden minuutin ajanjakson sisällä. Suuren osan pommeista kerrotaan olleen autoihin ja rikšoihin lastattuja räjähteitä. Eri aineita, kuten muoviräjähteitä ja herkästi palavia aineita, arvellaan käytetyn yhdessä. Viranomaiset arvelivat iskun olleen useamman tahon yhteistyötä. Tekijäksi arveltiin ULFA:ta, paikallista islamistista separatistijärjestöä. Sittemmin huomio kohdistunui Bangladeshin puolella toimivaan jihadistijärjestö HuJIin (Harkat-ul-Jihad al Islami). Iskun järjesti NDFB, eli National Democratic Front of Bodoland-separatistijärjestö. Ranjan Daimary, järjestön perustaja tuomittiin syylliseksi iskuihin 14 järjestön jäsenen kanssa. Intiassa on ollut pitkään verisiä levottomuuksia muslimien ja muiden ryhmien välillä. Assamissa oli iskuja ennen vakavia väkivaltaisuuksia eri yhteisöjen välillä ja erityisesti separatistien huomio keskittyi Assamiin. Bangladeshista oli iskua edeltävien vuosien aikana muuttanut paljon islaminuskoisia uudisasukkaita Assamiin, ja heidän sekä paikallisten alkuperäisheimojen ja hindujen välille on kehittynyt erittäin huonot välit. Intian viranomaisten mukaan Assam on ollut islamististen ääriainesten reittinä myös muualle Intiaan. The Times of Indian laskelman mukaan Intiassa kuoli vähintään 600 ihmistä terrori-iskuissa vuosien 2002-2008 välillä. ==Lähteet== *The Times of India: 56 dead, 350 injured as 13 blasts rock Assam (30.10 2008) *The Times of India: India A major terror target (30.10 2008) *BBC: Deadly blasts rock Indian State (30.10 2008) *BBC: India explosions death toll rises (31.10. 2008) *Reuters: India suspects islamists, separatists in Assam attack (31.10 2008 Luokka:Vuoden 2008 terrori-iskut Luokka:Terrori-iskut Intiassa Pommi-iskut 2008
Salustios (uusplatonisti)

Salustios ( tai Saloustios; ); 300-luku) oli kreikkalais-roomalainen uusplatonilainen filosofi, joka oli keisari Julianuksen ystävä. Salustioksen henkilöydestä ei olla täysin varmoja. Jotkut tutkijat ovat pitäneet häntä samana henkilönä kuin Flavius Sallustius, joka oli hispanialainen Gallian pretoriaaniprefekti vuosina 361–363 ja konsuli vuonna 363. Jotkut taas ovat pitäneet häntä samana kuin Saturninus Secundus Sallustius (k. 367 jälkeen), joka oli gallialainen itäisen pretoriaaniprefektuurin pretoriaaniprefekti vuonna 361. Jälkimmäiselle kerrotaan tarjotun keisariutta Julianuksen kuoleman jälkeen, mutta tämä hylkäsi sen. Salustios kirjoitti tutkielman Jumalista ja kosmoksesta (), joka oli eräänlainen 300-luvun hellenistisen pakanuuden katekismus. Uusplatonilainen koulukunta tulkitsi Platonin opetuksia mystisestä näkökulmasta. Salustioksen teos on paljossa velkaa Iamblikhokselle, joka yhdisteli platonismia (uus)pythagoralaisuuteen ja teurgiaan, sekä Julianuksen omille filosofisille kirjoituksille.Nock 1926: xcvii. Tutkielma on melko tiivis, eikä siinä ole yksityiskohtaisempien uusplatonilaisten kirjoitusten kaltaisia pitkiä metafyysisiä teoretisointeja. Sen päämääränä oli torjua kristittyjen poleemiset hyökkäykset pakanallista uskontoa kohtaan, ja vastata ”teologiaan teologialla”.Nock 1926: cii. == Lähteet == == Kirjallisuutta == * * * == Aiheesta muualla == * Sallustius: On the Gods and the World Luokka:Roomalaiset filosofit Luokka:Uusplatonistit
Stan Jones (lauluntekijä)

Stan Jones (5. kesäkuuta, 1914 – 13. joulukuuta, 1963) oli yhdysvaltalainen lauluntekijä. Hänen tunnetuin kappaleensa lienee "(Ghost) Riders in the Sky", jonka hän kirjoitti työskennellessään Death Valleyssa Kaliforniassa. Pääasiassa "western"-musiikistaan tunnettu Jones kirjoitti kappaleita useisiin lännenelokuviin, esimerkiksi Rio Grandeen, jossa hän myös näytteli pientä sivuroolia. Hän oli naimisissa useita kertoja ja sai monia lapsia. ==Lähteet== *Stan Jones lännen musiikin Hall of Famessa *Stan Jones profiili Luokka:Yhdysvaltalaiset lauluntekijät Luokka:Vuonna 1914 syntyneet Luokka:Vuonna 1963 kuolleet
Kehätyttö

Kehätyttö on kutsumanimi naispuoliselle henkilölle, joka käy kehässä erien välissä kuljettaen kylttiä, jossa on seuraavan erän numero. Kehätyttö esiintyy ainakin nyrkkeilyssä ja potkunyrkkeilyssä. Kehätyttö on usein pukeutunut uima- asuun tai bikineihin. Luokka:Nyrkkeily Luokka:Naisten nimitykset
Sami Hinkka

Sami Hinkka (s. 1978) on suomalainen basisti, joka tunnetaan folk metal -yhtyeestä Ensiferum. Hän liittyi yhtyeeseen vuonna 2004 korvaten Jukka-Pekka Miettisen. Hän soitti myös suomalaisessa Rapture-metalliyhtyeessä vuoteen 2006 asti. Hinkka käyttää 6- ja 7-kielisiä bassoja. Bassonsoiton lisäksi Hinkka laulaa myös taustoja sekä kirjoittaa lyriikoita Ensiferumissa. Hän on toiminut yhtyeen pääasiallisena sanoittajana Victory Songs-albumilta lähtien. Hinkka on julkaissut omaa musiikkia oman ssSHhh -yhteensä kautta. Luokka:Vuonna 1978 syntyneet Luokka:Suomalaiset metallimusiikin basistit Luokka:Suomalaiset metallimusiikin sanoittajat Luokka:Elävät henkilöt
Unto Kumpulainen

Unto Kumpulainen (27. lokakuuta 1917 Helsinki – 29. helmikuuta 2000 Riihimäki) oli suomalainen elokuvaaja, joka 40 vuoden aikana kuvasi noin 400 lyhytelokuvaa ja 11 pitkää näytelmäelokuvaa. Unto Kumpulainen hakeutui kauppakoulusta valmistuttuaan töihin Suomen Filmiteollisuus Oy:öön vuonna 1937. Hän työskenteli aluksi kamera-assistenttina ja sai jatkaa työtään talvisodan ajan. Jatkosotaan hän joutui rivimieheksi mutta kevättalvella 1942 hän sai komennuksen TK-elokuvaajaksi Syvärin suunnalle. Hän kuvasi runsaasti aineistoa puolustusvoimien uutiskatsauksiin ja valistuselokuviin. Sodan loppuvaiheessa hän haavoittui Tienhaaran taistelussa. Sodan jälkeen Kumpulainen hakeutui Finlandia-uutiskatsausten kuvaajaksi, jossa tehtävässä hänen työparinaan oli ohjaaja Holger Harrivirta. Kansainvälistä kuuluisuutta Harrivirta ja Kumpulainen saavuttivat varsinkin vuonna 1945 valmistuneella Jean Sibelius -elokuvalla ja vuonna 1949 valmistuneella matkailupropagandaelokuvalla Suomi Hymyilee. Vuonna 1950 Kumpulainen siirtyi Fennada-Filmin palvelukseen. Vuodet 1960–1963 hän työskenteli Lii-Filmissä mutta palasi sen jälkeen Fennadaan. Muitten taitojensa ohella Kumpulaista arvostettiin varhaisena värikuvauksen taitajana. Hänen kuvaamansa ja Väinö Vennon ohjaama Sininen Saimaa palkittiin vuonna 1955 Jussi-patsaalla vuoden parhaana lyhytelokuvana. Kumpulainen kuvasi 1950-luvulla myös 11 pitkää näytelmäelokuvaa, joista ensimmäinen oli vuonna 1952 valmistunut Kaikkien naisten monni ja merkittävin vuonna 1956 valmistunut, Ville Salmisen ohjaama Evakko. Kumpulaisen viimeisiä merkittäviä töitä olivat 1960-luvun lopulla valmistuneet lyhytelokuva Suomenlinnan vaiheista ja väridokumentti Suomen Lähetysseuran toiminnasta Namibiassa. Kumpulaiselle myönnettiin valtion taiteilijaeläke vuonna 1974. == Unto Kumpulaisen kuvaamat pitkät elokuvat == * Kaikkien naisten monni, 1952 * Salakuljettajan laulu, 1952 * Kolmiapila, 1953 * Lumikki ja 7 jätkää, 1953 * Alaston malli karkuteillä, 1953 * Sankarialokas, 1955 * Evakko, 1956 * Pää pystyyn Helena, 1957 * Taas tyttö kadoksissa!, 1957 * Asessorin naishuolet, 1958 * Sotapojan heilat, 1958 == Lähteet == * ==Aiheesta muualla== * * Luokka:Suomalaiset elokuvaajat Luokka:Vuonna 1917 syntyneet Luokka:Vuonna 2000 kuolleet
Dekretaali

Dekretaali (myöhäis, päätös) on paavin tekemä ratkaisu, jota voidaan pitää ennakkopäätöksenä. Dekretaalit olivat vanhalla ajalla ja keskiajalla erityisesti kirkkokuriin liittyviä kirjelmiä tai määräyksiä, jotka paavi julkaisi. Niille oli tyypillistä ehdottoman tottelevaisuuden vaatimus. Varhaisimmat dekretaalit ovat paavi Siriciuksen ajalta 300-luvun lopulta ja 400-luvun alkupuolelta lähtien niistä tehtiin kokoelmia. Tunnetuin asiakirjaryhmä on se, josta käytetään nimitystä pseudoisidoriset dekretaalit. Nämä noin vuonna 850 tehdyt asiakirjat pitivät tärkeänä frankkilaisen kirkon riippumattomuutta maallisten ruhtinaitten ja paavien vallasta. Tähän ”Isidorus Mercatorin” toimittamaan dekretaalikokoelmaan vedottiin jo 857, ja paavien valtapyrkimysten tukena sitä alettiin käyttää 1000-luvulla. Kokoelman osoitti vuonna 1628 väärennökseksi reformoitu teologi David Blondel. Dekretaaleja pidettiin samanarvoisina kuin kirkolliskokouspäätöksiä, ja ne otettiin mukaan kanonisen oikeuden kodifikaatioihin. Tunnettu dekretaalikokoelma on muun muassa se, joka sisältyy "kanonisen oikeuden isän" kamaldolilaismunkki Gratianuksen (eli noin 1100–1160) vuonna 1140 toimittamaan paavilliseen määräyskokoelmaan Concordia discordantium canonum eli Decretum Gratiani. Se muodostaa Corpus juris canonici -nimisen kodifikaation ensimmäisen osan ja on yksi kirkkolainsäädännön perusteoksista. ==Lähteet== * Uusi tietosanakirja, Tietosanakirja oy 1964, hakusanat dekretaali, pseudo-isidoriset dekretaalit ja Gratianus * Otavan iso tietosanakirja, Otava 1963, hakusanat dekretaali ja pseudo-Isidoruksen väärennökset == Aiheesta muualla == Luokka:Paaviuden historia
EGS Gafsa

El Gawafel Sportives de Gafsa () on tunisialainen jalkapalloseura, joka perustettiin vuonna 1967. Sen kotistadion on Stade 7 Novembre, joka sijaitsee Gafsassa. ==Historia== Joukkue pelasi pitkään perustamisensä jälkeen Tunisian kolmannessa ja toisessa divisionassa aina vuoteen 1988 asti. Sittemmin se pelasi ykkös divisionassa, kunnes se nousi 2000-luvun alussa Ligue Professionnelle 2:een. Kaudella 2005–2006 EGS Gafsa pelasi ensi kerran Tunisian korkeimmalla sarjatasolla Ligue Professionnelle 1:ssä. ==Entisiä pelaajia== * Sirajeddine Chihi * Mehdi Meriah * Anis Zitouni ==Aiheesta muualla== * Virallinen sivu Luokka:Tunisialaiset jalkapalloseurat
Henrik Carpelan

Henrik Tor Mikael Carpelan (17. marraskuuta 1921 Helsinki – 19. helmikuuta 2000 Helsinki) oli suomalainen lääketieteen tohtori. Hän oli psykoanalyysin ja ryhmäpsykoterapian uranuurtajia Suomessa. Henrik Carpelanin vanhemmat olivat yliopistonsihteeri, vapaaherra Tor Harald Carpelan (1867–1960) ja Anna Emilia o.s. Edgren (1883–1966). Carpelanin puoliso vuodesta 1951 oli opettaja Anne Kerrien. Carpelan tuli ylioppilaaksi 1930, valmistui lääketieteen lisensiaatiksi 1948 ja suoritti hermo- ja mielitautien erikoislääkärin tutkinnon 1954. Vuonna 1957 hän väitteli tohtoriksi struumaleikattujen potilaiden psyykkisistä häiriöistä. Kyseessä oli ensimmäinen suomalainen psykosomatiikkaa käsittelevä väitöskirja. Pian väitöstilaisuutensa jälkeen Carpelan muutti kuudeksi vuodeksi Geneveen ja suoritti siellä psykoanalyyttisen koulutuksen. Carpelan oli vuonna 1952 perustamassa Psykoanalyysin edistämisyhdistystä, jonka puheenjohtajana hän toimi vuosina 1955–1957. Palattuaan Sveitsistä Suomeen hän toimi Suomen psykoanalyyttisen opintoryhmän sihteerinä vuosina 1964–1967. Carpelan toi Suomeen psykodynaamisen ryhmäpsykoterapian ja vakiinnutti sen aseman psyykkisten sairauksien hoitomuotona. Hän toimi Suomen ryhmäpsykoterapiayhdistyksen ensimmäisenä puheenjohtajana vuosina 1972–1978. Ritva Kajamaan kanssa hän kehitti lasten ryhmäpsykoterapiamenetelmän. Suomi aloitti vuonna 1994 maailman ensimmäisenä maana lasten ryhmäpsykoterapeuttien koulutuksen, Carpelan toimi koulutuksen suunnittelijana ja kouluttajana toukokuuhun 1999 saakka. __NOTOC__ ==Katso myös== * Carpelan ==Lähteet== * ===Viitteet=== Luokka:Suomalaiset psykiatrit Luokka:Suomalaiset psykologit Luokka:Suomalaiset aateliset Luokka:Vuonna 1921 syntyneet Luokka:Vuonna 2000 kuolleet
Ivica Dragutinović

Ivica Dragutinović () (s. 13. marraskuuta 1975, Prijepolje, Jugoslavia) on serbialainen entinen jalkapalloilija, pelipaikaltaan puolustaja. == Ura == Ivica Dragutinović aloitti uransa serbialaisjoukkue FK Borac Čačakista. Vuonna 1996 hän siirtyi belgialaiseen KAA Gentiin. Sieltä hän siirtyi vuonna 2000 toiseen belgialaisjoukkueeseen Standard Liègeen. Standard Liègessä hän pelasi viisi kautta, jonka jälkeen vuonna 2005 hänet hankittiin Sevilla FC:hen paikkaamaan Real Madridiin siirtyneen Sergio Ramosin jättämää aukkoa. 7. elokuuta 2007, Dragutinović teki Sevillan kanssa 2011 vuoteen asti ulottuvan sopimuksen. Dragutinović pelasi 33 ottelua Serbian ja Montenegron maajoukkueessa ja kuuluu maansa maajoukkueen kuuluisaan puolustusnelikkoon, jonka ansiosta Serbia ja Montenegro päästi 2006 MM-kisojen karsinnoissa taakseen vain yhden maalin. Muut puolustajat ovat Goran Gavrančić, Mladen Krstajić ja Nemanja Vidić. Dragutinović oli ensimmäinen pelaaja, joka huomasi Antonio Puertan kaatuneen kentän pintaan äkillisen sydänkohtauksen takia. Kaksi päivää myöhemmin Puerta menehtyi sairaalassa. == Saavutukset == === Sevilla === *UEFA Cup: 2006, 2007 *UEFA Super Cup: 2006 *Copa del Rey: 2007 *Supercopa de España: 2007 == Lähteet == Luokka:Serbialaiset jalkapalloilijat Luokka:Vuonna 1975 syntyneet Luokka:Elävät henkilöt
Pontti

Pontti on rakennusmateriaaleissa käytettävä lautamaisen tai levymäisen kappaleen reunamuoto, joka mahdollistaa kappaleiden välisen liitoksen. Pontin tarkoitus on pitää vierekkäiset levyt korkeussuunnassa samalla tasolla. Pontti voi sijaita kappaleessa yhdellä, useammalla tai jokaisella reunalla (ympäripontattu). ==Käyttökohteita== Pontin tutuimmat käyttötavat ovat lattiaparketin, kattolautojen ja seinälautojen liitokset. Lisäksi ponttia käytetään tiiviyttä vaativissa liitoksissa, kuten saunan lämpöeristeissäSaunan pontattu eristelevy. Levyissä ponttia käytetään yleensä lattiarakenteissa, reunojen irvistämisen estämiseksi. Bitumieristeisen vesikaton aluslaudoitus on yleensä myös pontattua lautaa bitumieristeen rikkoutumisvaaran vuoksi. ==Muodot== Perinteinen muoto pontille on kantikas tai hieman kiilamainen ura levyn/laudan reunan keskellä (naaraspontti) ja vastaava uloke laudan toisessa reunassa (urospontti). Lattiaparketeissa käytetään liimaa tällaisen ponttiliitoksen kiinnipysymisen varmistamiseksi. Parketeissa on tullut käyttöön myös lukkopontteja, joissa urospontin pää kääntyy ylöspäin ulokkeeksi, joka lukkiutuu sivusuunnassa vastaavaan koloon naaraspontissa; tällöin liimausta ei tarvita.Parkettisanasto, www.parketix.com. Viitattu 10.7.2014. Ulkolaudoituksessa ja paneeleissa käytetään myös puoliponttia: laudan toinen reuna on kavennettu osalta laudan leveyttä alta ja toinen reuna päältä. Puolipontin tavoite on ulkonäöllinen: se piilottaa kiinnitysnaulat. ==Lähteet== ==Aiheesta muualla== *Ponttilaudan asennus vesikattoon, kuvitettu *Museovirasto, ulkovuorauksen korjaus (kuvia ponttityypeistä) Luokka:Puunjalostusteollisuus Luokka:Puupohjaiset materiaalit Luokka:Rakennuksen pinnat
Erich Obst

Erich Obst (13. syyskuuta 1886 Berliini – 9. kesäkuuta 1981 Göttingen, Saksa) oli saksalainen maantieteilijä ja poliittisen maantieteen asiantuntija. Obst opiskeli maantiedettä, geologiaa ja mineralogiaa Jenassa ja Breslaussa. Vuodesta 1908 hän työskenteli vastaperustetussa Siirtomaainstituutissa Hampurissa. Ensimmäisen maailmansodan loputtua (1918) Obst siirtyi opettamaan Breslauhun, kunnes hänet kutsuttiin vuonna 1921 liikenne- ja talousmaantieteen professoriksi Hannoveriin. Siellä Obst toimi aina vuoteen 1938 ja oli tärkeä hahmo Hannoverin teknillisen korkeakoulun maantieteen instituutin perustamisessa. Vuodesta 1923 hän toimitti Karl Haushoferin kanssa vaikutusvaltaista, geopolitiikkaa käsitellyttä aikakauslehteä nimeltä Zeitschrift für Geopolitik (). Vuonna 1938 Erich Obst palasi professoriksi Breslauhun, jossa pysytteli vuoteen 1945. Loppu-uransa hän opetti Hannoverin teknillisessä korkeakoulussa. ==Tuotantoa== *Russische Skizzen (Kurt Vowinckel Verlag, 1925). Venäjää valokuvin esittelevä teos. Luokka:Geopoliitikot Luokka:Saksalaiset maantieteilijät Luokka:Saksalaiset professorit Luokka:Vuonna 1886 syntyneet Luokka:Vuonna 1981 kuolleet
Billy Knight

William R. "Billy" Knight (s. 9. kesäkuuta 1952) on entinen yhdysvaltalainen koripalloilija. Hän pelasi yliopistotasolla Pittsburghissa. Vuosina 1974–1985 hänen ammattilaisseuroinaan olivat NBA:ssa ja ABA:ssa Indiana Pacers, Buffalo Braves, Boston Celtics, Kansas City Kings ja San Antonio Spurs. NBA-varauksen teki alun perin Los Angeles Lakers. Pelaajana vetäydyttyään Knight on jatkanut työskentelyään koripallon parissa valmennus- ja johtotehtävissä. == Lähteet == == Aiheesta muualla == * Basketball-reference.com: Billy Knight Statistics * Nba.com: Atlanta Hawks – Billy Knight Bio Luokka:Yhdysvaltalaiset koripalloilijat Luokka:Vuonna 1952 syntyneet Luokka:Elävät henkilöt
Lentopallon miesten Euroopan-mestaruuskilpailut 2009

Lentopallon miesten Euroopan-mestaruuskilpailut 2009 järjestettiin 3.–13. syyskuuta 2009 Turkissa. Kisoissa oli mukana 16 joukkuetta. == Osallistuvat joukkueet == A-lohko B-lohko C-lohko D-lohko == Turnauksen kulku == === Alkulohkot === ==== A-lohko (Istanbul) ==== 3\. syyskuuta 2009 Puola 3-1 Ranska Saksa 3-2 Turkki 4\. syyskuuta 2009 Puola 3-1 Saksa 5\. syyskuuta 2009 Turkki 0-3 Puola Ranska 3-1 Saksa 6\. syyskuuta 2009 Turkki 0-3 Ranska Joukkue V H Pisteet Eräluvut Eräluvut Puola 3 0 6 9 2 Ranska 2 1 5 7 4 Saksa 1 2 4 5 8 Turkki 0 3 3 2 9 ==== B-lohko (Izmir) ==== 3\. syyskuuta 2009 Viro 1-3 Venäjä Alankomaat 3-2 Suomi 4\. syyskuuta 2009 Alankomaat 3-1 Viro 5\. syyskuuta 2009 Venäjä 3-2 Alankomaat Suomi 3-0 Viro 6\. syyskuuta 2009 Venäjä 3-0 Suomi Joukkue V H Pisteet Eräluvut Eräluvut Venäjä 3 0 6 9 3 Alankomaat 2 1 5 8 6 Suomi 1 2 4 5 6 Viro 0 3 3 2 9 ==== C-lohko (Istanbul) ==== 3\. syyskuuta 2009 Espanja 3-0 Slovenia 4\. syyskuuta 2009 Kreikka 3-0 Espanja Slovenia 0-3 Slovakia 5\. syyskuuta 2009 Slovakia 2-3 Kreikka 6\. syyskuuta 2009 Slovenia 1-3 Kreikka Slovakia 2-3 Espanja Joukkue V H Pisteet Eräluvut Eräluvut Kreikka 3 0 6 9 3 Espanja 2 1 5 6 5 Slovakia 1 2 4 7 6 Slovenia 0 3 3 1 9 ==== D-lohko (Izmir) ==== 3\. syyskuuta 2009 Bulgaria 3-2 Serbia 4\. syyskuuta 2009 Serbia 3-0 Tšekki Italia 0-3 Bulgaria 5\. syyskuuta 2009 Tšekki 0-3 Italia 6\. syyskuuta 2009 Tšekki 1-3 Bulgaria Serbia 3-1 Italia Joukkue V H Pisteet Eräluvut Eräluvut Bulgaria 3 0 6 9 3 Serbia 2 1 5 8 4 Italia 1 2 4 4 6 Tšekki 0 3 3 1 9 === Jatkolohkot === ==== E-lohko (Izmir) ==== 8\. syyskuuta 2009 Saksa 3-1 Kreikka Puola 3-2 Espanja Ranska 3-1 Slovakia 9\. syyskuuta 2009 Espanja 1-3 Saksa Slovakia 2-3 Puola Kreikka 1-3 Ranska 10\. syyskuuta 2009 Saksa 3-1 Slovakia Ranska 3-1 Espanja Puola 3-0 Kreikka Joukkue V H Pisteet Eräluvut Eräluvut Puola 5 0 10 15 6 Ranska 4 1 9 13 7 Saksa 3 2 8 11 9 Kreikka 2 3 7 8 11 Espanja 1 4 6 7 14 Slovakia 0 5 5 8 15 ==== F-lohko (Istanbul) ==== 8\. syyskuuta 2009 Venäjä 3-1 Serbia Alankomaat 3-1 Italia Suomi 0-3 Bulgaria 9\. syyskuuta 2009 Italia 0-3 Venäjä Bulgaria 3-1 Alankomaat Serbia 3-0 Suomi 10\. syyskuuta 2009 Venäjä 3-0 Bulgaria Suomi 0-3 Italia Alankomaat 1-3 Serbia Joukkue V H Pisteet Eräluvut Eräluvut Venäjä 5 0 10 15 3 Bulgaria 4 1 9 12 6 Serbia 3 2 8 12 8 Alankomaat 2 3 7 10 12 Italia 1 4 6 5 12 Suomi 0 5 5 2 15 === Välierät (Izmir) === 12\. syyskuuta 2009 Puola 3-0 Bulgaria Venäjä 2-3 Ranska === Pronssiottelu (Izmir) === 13\. syyskuuta 2009 Bulgaria 3-0 Venäjä === Loppuottelu (Izmir) === 13\. syyskuuta 2009 Puola 3-1 Ranska == Lopulliset sijoitukset == RANK Joukkue 4\. == Lähteet == * Euroopan Lentopalloliiton tulossivu Miesten Euroopan- mestaruuskilpailut 2009 Miesten Euroopan-mestaruuskilpailut Miesten Euroopan- mestaruuskilpailut 2009 Luokka:Istanbulin urheilutapahtumat Luokka:İzmirin urheilu
Debre Zeit

Debre Zeit eli Debre Zeyit on kaupunki Etiopiassa, noin 50 kilometriä Addis Ababasta kaakkoon. Vuonna 2007 siellä oli noin 137 413 asukasta.Maailman suurimmat kaupungit 06 Tilastokeskus Se sijaitsee Oromian alueella 1900 metrin korkeudessa. Kaupunkia ympäröi seitsemän kraatterijärveä, jotka ovat suosittuja virkistysalueita.Ethiopia guide Ruotsalainen lentäjä ja avustustyöntekijä Carl Gustav von Rosen perusti vuonna 1946 kaupunkiin lentokoulun, joka koulutti lentäjiä Etiopian ilmavoimille. == Lähteet == Luokka:Etiopian kaupungit
Leon Benbow

Leon Benbow (s. 23. heinäkuuta 1950) on entinen yhdysvaltalainen koripalloilija. Hän pelasi yliopistotasolla Jacksonvillen yliopiston joukkueessa Floridassa. Hän kuitenkin syntyi Etelä-Carolinassa ja kävi siellä myös high schoolin. Benbow sai NBA-varauksensa vuonna 1974 ja pelasi Chicago Bullsissa vuosina 1974–1976. == Lähteet == == Aiheesta muualla == * Basketball-reference.com: Leon Benbow Statistics Luokka:Yhdysvaltalaiset koripalloilijat Luokka:Vuonna 1950 syntyneet Luokka:Elävät henkilöt
Thomas Stamford Raffles

Thomas Stamford Bingley Raffles (6. heinäkuuta 1781 Port Morant, Jamaika – 5. heinäkuuta 1826 Lontoo) oli vaikutusvaltainen englantilainen brittiläisen imperiumin virkamies, Salmisiirtokuntien perustaja ja lintutieteilijä. == Elämäkerta == Raffles syntyi Ann-laivassa Port Morantin satamassa. Hänen isänsä oli kapteeni Benjamin Raffles ja äitinsä hollantilainen. Kapteeni Benjamin Raffles sekaantui Karibianmeren orjakauppaan ja kuoli pojan täytettyä 14 vuotta. Thomas Raffles ryhtyi Itä-Intian komppanian kirjuriksi Lontoossa. Vuonna 1805 hänet lähetettiin Penangiin Malesiaan kuvernööri Philip Dundasin alaiseksi. Saatuaan ylennyksen Penangin kuvernöörin apulaissihteeriksi hän avioitui Olivia Mariamne Devenishin kanssa, joka oli apulaislääkäri Jacob Cassivelaun Fancourtin leski. Samoihin aikoihin hän tutustui myös Thomas Otho Traversiin, jonka kanssa hän teki yhteistyötä seuraavien parinkymmenen vuoden ajan. Raffles oppi malaijin kielen hyvin ja paljolti tämän vuoksi lähetti Intian kuvernööri lordi Minto hänet Malakkaan. Vuonna 1811 Napoleon Bonaparten asettaman Hollannin kuningaskunnan nukkehallitus miehitti Malakan ja Rafflesin oli pakko poistua maasta. Hän varusti armeijan ja hyökkäsi hollantilaisia ja ranskalaisia vastaan Jaavalla Indonesiassa. Brittiarmeija löi vastustajansa 45 päivässä ja lordi Minto nimitti Rafflesin alueen varakuvernööriksi. Raffles valitsi hallituspaikakseen Bogorin, silloin nimeltään Buitenzorg. Kuvernöörikautensa aikana Raffles muun muassa lopetti orjakaupan, kehitti alueen itsehallintoa ja vastusti oopiumikauppaa asettaen sen tuonnille rajoituksia. Olivia kuoli vuonna 1814 ja Raffles palasi Englantiin 1816. Täällä hän kirjoitti kirjan Jaavan historiasta History of Java. Hänet aateloitiin 1817. Samana vuonna hän lakkasi käyttämästä etunimeään Thomas ja avioitui Sophia Hullin kanssa. Raffles komennettiin Bengkulun kenraalikuvernööriksi 15. lokakuuta 1817, ja hän saapui sinne 19. maaliskuuta 1818. Alkuvuodesta 1819 hän matkusti Malakan niemimaan kärjessä sijaitsevalle Singapuran eli Singaporen saarelle, ja perusti sinne asemapaikkansa, mistä sai alkunsa nykyinen Singapore. Raffles palasi sairaana miehenä Englantiin 22. elokuuta 1824 ja asettui Lontooseen saman vuoden lopulla. Raffles tutki sekä kasveja että eläimiä. Hän oli perustamassa Zoological Society of London-seuraa 1825 ja toimi seuran puheenjohtajana 1826. Raffles kuvaili ja nimesi lukuisia lintulajeja, muun muassa sundanhuuhkajan (Bubo sumatranus).ITIS == Lähteet == Luokka:Brittiläiset ornitologit Luokka:Brittiläiset siirtomaajohtajat Luokka:Royal Societyn jäsenet Luokka:Singaporen historia Luokka:Vuonna 1781 syntyneet Luokka:Vuonna 1826 kuolleet
Fred Saunders

James Frederick "Fred" Saunders (s. 13. kesäkuuta 1951) on entinen yhdysvaltalainen koripalloilija. Hän pelasi yliopistotasolla Louisianan (Lafayette) ja Syracusen yliopistoilla. Saunders varattiin NBA:han vuoden 1974 varaustilaisuudessa, toisen kierroksen kolmantenatoista, varaajana Phoenix Suns. Hänen ammattilaisseuroinaan olivat NBA-tasolla vuosina 1974–1978 Phoenix Suns, Boston Celtics ja New Orleans Jazz. == Lähteet == Luokka:Yhdysvaltalaiset koripalloilijat Luokka:Vuonna 1951 syntyneet Luokka:Elävät henkilöt